I 1777 utkom i København en bok av den senere gehejmestatsminister Ove Malling, med tittelen , hvori Lembach omtales som en fremtredende representant for de embetsmenn som i særlig grad virket for jordbrukets fremme, og som var langt forut for sin tid. Boken inspirerte statsmannen Ove Høegh-Guldberg til, blant andre, å innlemme Lembach i den minnelunden over danske, norske og holstenere som han engasjerte billedehuggeren Johannes Wiedewelt til å oppføre i Jægerspris slotts have på Sjælland. Den nesten 3 meter høye støtten ble utført i norsk marmor, og står på stiliserte kampesten, for å symbolisere den stenete jord som Lembach hadde forvandlet til dyrkbar jord. På forsiden ses øverst navnet , derunder en krans av mynter og skuepenger – Lembachs flidspremier – og nederst bøndenes redskaper i form av hakke og spade.